钦定古今图书集成/理学汇编/学行典/第245卷 > 秦梦熊〈子昇〉
## 钦定古今图书集成/理学汇编/学行典/第245卷 > 秦梦熊〈子昇〉

按《开封府志》：“秦梦熊，字吉甫，杞县人。事继母以孝闻。
祖遗尽畀诸弟，子侄成立，仍各计丁而后授之产。幼
读书，时有女夜窥，拒不纳，托他故阻之。万历甲午，领
乡荐，历仕至户部郎中，管禄米仓。权贵关请，辄峻却
之。嗣差宁武粮储，革招买之弊，为朝廷节省银二万
两。丙寅，复命。珰难将作，乃以足疾乞骸骨。人多其先”
见。值歉岁，率子昇出粟筑《西肥砦》，全活保卫，流遗几
万家，里人立祠祀之。壬午，值闯寇之变，遂遇害。恤赠
太常寺少卿。